อยากสอบถามค่ะผ่าตัดปอดเนื่องจากปอดรั่วมาได้ 1 เดือนแล้วแต่ยังรู้สึกหายใจไม่ทั่วท้องมีอาการจุกที่ลำคอและเวลาลำไส้ทำงานรู้สึกเหมือนมีอะไรมารัดที่ตัวทำให้รู้สึกหนักตัวหนักตรงแผลผ่าตัดต้องใช้ระยะเวลานานแค่ไหนถึงจะหายค่ะ บางครั้งก็ใจสั่นร่วมด้วยค่ะหลังจากผ่าตัดประจำเดือนก็ขาดหายไเลยค่ะทำยังไงให้ประจำเดือนกลับมาค่ะ
สวัสดีค่ะ ภาวะปอดรั่ว (Pneumothorax) สาเหตุแบ่งออกเป็น1. Spontaneous pneumothorax คือการเกิดภาวะปอดรั่วที่เกิดขึ้นเองโดยไม่มีการกระทบกระเทือนจากภายนอกต่อทรวงอก ซึ่งยังแบ่งออกได้เป็น- Primary spontaneous pneumothorax (PSP) คือการเกิดภาวะปอดรั่วที่เกิดขึ้นเองในผู้ที่แข็งแรงดีมาก่อน ไม่มีโรคประจำตัวใดๆ- Secondary spontaneous pneumothorax (SSP) คือการเกิดภาวะปอดรั่วที่เกิดขึ้นเองในผู้ที่มีโรคประจำตัว เช่น วัณโรค ถุงลมโป่งพอง ปอดอุดกั้นเรื้อรัง มะเร็ง เป็นต้น2. Traumatic pneumothorax คือการเกิดภาวะปอดรั่วเกิดขึ้นจากมีการกระทบกระเทือนจากภายนอกผ่านจากนอกทรวงอก เช่น จากอุบัติเหตุโดนแทง การทำหัตถการทางการแพทย์ เช่น การเจาะน้ำในช่องปอด เป็นต้นดังนั้น หลังการผ่าตัดปอดรั่ว กาจะมีอาการอะไรหลงเหลืออยู่หรือไม่ ก็ขึ้นอยู่กับสาเหตุของการเกิดปอดรั่วค่ะ นอกจากนี้ ยังขึ้นอยู่กับวิธีการผ่าตัดด้วยค่ะทั้งนี้ หากการเกิดภาวะปอดรั่วที่เกิดขึ้นเองโดยไม่มีโรคประจำตัวใดๆ และได้รับการผ่าตัดรักษาโดยการส่องกล้อง อาการผิดปกติต่างๆ รวมถึงการเจ็บปวดแผลผ่าตัด ก็มักจะหายภายใน 1-2 สัปดาห์ค่ะ ดังนั้น หากเป็นกรณีนี้ อาการหายใจไม่ทั่วท้อง จุกที่ลำคอ ใจสั่น ก็ไม่น่าเกิดจากการผ่าตัด และปอดรั่วที่รักษาจนหายแล้วค่ะ แต่อาจเกิดจากสาเหตุ เช่น การมีความเครียด วิตกกังวล เป็นกรดไหลย้อน เป็นต้นแนะนำควรสังเกตอาการไปก่อน หากไม่หายไป ก็ควรไปพบแพทย์เพื่อรักษาค่ะ ในระหว่างนี้ ก็ควรนอนหลับพักผ่อนให้เพียงพอ ไม่เครียด เลือกทานอาหารที่ย่อยง่าย ไม่ทานอาหารรสจัด ไม่ทานเผ็ด ไม่ดื่มน้ำอัดลม อัดแก๊สต่างๆ ชา กาแฟ โกโก้ แอลกอฮอล์ ไม่ทานอาหารแล้วนอนทันที ต้องเว้นระยะไปอย่างน้อย 2 ชั่วโมง ห้ามทานยาแก้ปวดต่างๆ เป็นต้นส่วนการที่ประจำเดือนขาดหายไป อาจเกิดจากผลของการผ่าตัด ซึ่งทำให้ร่างกายเกิดภาวะเครียดขึ้นมา(physiological stress) และความเครียดนี้ ก็จะส่งผลต่อระบบต่อมไร้ท่อที่หลั่งฮอร์โมนต่างๆ รวมถึงฮอร์โมนเพศ ทำให้รังไข่ทำงานผิดปกติไป การตกไข่ไม่เกิดขึ้น ประจำเดือนจึงไม่มาได้ค่ะ แนะนำควรรอประจำเดือนต่อไปก่อน ประจำเดือนก็จะกลับมาในที่สุดค่ะ อย่างไรก็ตาม หากที่ผ่านมา ได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ